Memorijalna zona Korčanica

**Spomenik u Korčanici** (Spomenik Revoluciji, Spomenik partizanskoj bolnici u Bosanskoj Krajini, Memorijalni kompleks Korčanica) je jugoslavenska arhitektonska baština posvećena najvećoj partizanskoj bolnici, koja je djelovala na oslobođenom području Grmeča, između 1942. i 1943. godine. Administrativno pripada opštini Sanski Most, od kojeg je udaljen 32 km, Federacija BiH, Bosna i Hercegovina.

Ova memorijalna građevina u kompleksu spomenika obilježava tajnu bolnicu koju je partizanski otpor podigao na padinama Grmeča, na nadmorskoj visini od 830 m, tokom Drugog svjetskog rata, kao i sve medicinare koji su radili na liječenju ranjenih vojnika.

Narodnooslobodilačka vojska Jugoslavije oslobađala je u ljeto 1942. sve više teritorija pod kontrolom Osovine. Istovremeno su izgrađivani bolnički kompleksi skriveni u planinskim šumama planine Grmeč. Izgrađeno je pet bolnica, sa 54 objekta. Najznačajnija od svih tih lokacija bila je Korčanica, na sjevernim padinama planine. Smještena na ovim valovitim padinama Grmeča, Korčanica je bila kompleks od 19 zgrada, s bolnicom u središtu, koja je sama po sebi imala značajne dimenzije 36 m x 8 m. Unutar ovog prostranog objekta nalazile su se radionice, skladišta, pekara pa čak i elektrana. U početku je bolnica bila ustanova za liječenje boraca sa lokalnog područja. Dolaskom u ljeto 1942. god. glavnine NOVJ-e, i povećanjem potreba za liječenjem, procjenjuju da je to tada bila najveća bolnica u oslobođenim partizanskim teritorijima s 2.800 ranjenih i oboljelih od tifusa tokom svog djelovanja. 

Evakuiran je u januaru 1943., a Nijemci su ga sljedećeg mjeseca sravnili sa zemljom. 

## Arhitertura
Inicijativa za izgradnju Memorijalnog centra datira iz 1975. godine. Projektno rješenje je djelo srpskog kipara Ljubomira Denkovića u saradnji sa inžinjerima Milovanom Matovićem i Savom Subotinom. Njegovo  rješenje odabrano je na natječaju od 13 prijava umjetnika i arhitekata iz cijelog jugoslavenskog područja. Svečano otvorenje Memorijalni komplek otvorio je poznati rukovofilac Đuro Pucar Stari 27. jula 1979, na godišnjicu ustanka naroda Bosne i Hercegovine. 

Središnji segment sadrži dva velika polukružna mramorna bloka/membrane, visoke gotovo 15 metara, koji obavijaju dvospratni prostor unutarnjeg svetišta. Prema projektantu, dvije hemisfere predstavljaju pupoljak koji tek cvjeta. To je simbol života, ali i bolnice koja je stalno spremna primiti ranjene koji dolaze s bojišta. 

U donjem dijelu prostora je bakreni model okolnog brdovitog terena s prikazom partizanskih bolnica izgrađenih tokom rata na tom području. Model je osvjetljavan prirodnom svjetlošču kroz krovni prozor postavljen iznad. 

Pokraj monumentalne građevine nalazi se velika kružna vodena površina (18 m) koja reflektira obližnju šumu i tako stvara vezu između prirodnog i izgrađenog okruženja. U početku staza vodi posjetioca uz šumski obronak, penje se do spomenika, a na kraju kruži preko okruglog stubišta između membrana kako bi došla do skrivene jezgre u njegovoj unutrašnjosti. Staza se nastavlja dalje u šumu, prema manjim spomen-elementima koji simbolizuju mjesta manjih bolničkih cjelina u cjelokupnom bolničkom kompleksu na Grmeču.

## Danas
Nakon raspada Jugoslavije početkom 1990-ih, i rata u Bosni i Hercegovini, kompleks je počeo znatno propadati. Nije službeno zaštićen kao kulturna baština. Komemoracije u spomen na poginule više se ne održavaju na spomeniku. Podložan ruševinama, zapuštenosti i bijedi, jedan je od najugroženijih spomenika Narodnooslobodilačkoj borbi u Bosni i Hercegovini, zajedno s spomenikom na Makljenu. Nema planova za njegovu obnovu i rehabilitaciju, a posjet nije ni privlačan ni preporučen zbog udaljenosti, napuštenosti i nedostatka prometnih veza.

Neposredno uz glavni ulazni put prema središnjem spomeniku izgrađen je veliki hotel, često nazivan "Hotel Grmeč" (ili ponekad "Hotel Korčanica"). Projektovan je u modernističkom alpskom planinskom stilu, i bio je odredište za hiljade ljudi u Jugoslaviji koji su dolazili ovamo kako bi se opuštali i rekreirali u ovom ogromnom šumskom parku. Danas je hotel zapušten i propada, nakon poćžara.

Pola vijeka kasnije, iako izvan političkog i društveno-ideološkog konteksta i trenutno nezaštićen, ovo mjesto obilaze rijetki slučajni ili namjerni posjetioci. Njegova vitalnost leži u istorijskom značaju.

Američki redatelj Ridley Scott postao je svjestan umjetničkog djela i prikazao ga kao pozadinski element u svom filmu "Alien Covenant" iz 2017. godine. Spomenik je vjerno rekonstruiran i čini glavni ulaz u veliki, napušteni hram. On i danas odiše sličnom atmosferom, iako su sve ostale građevine kompleksa opljačkane i propadaju, poput susjedne školjke velikog hotela Korčanica, koja je služila za smještaj veterana tokkom ceremonija do 1991. godine.


File:Korčanica 1986.jpg|Korčanica 1986.
File:Graffiti - Revolution Monument - Korčanica.jpg|Danas
File:Korčanica - Monument to Revolution.jpg|Danas


## Literatura
* 
* Gojko Nikoliš: Prvi kongres partizanskih lekara, Vojno-sanitetsiki pregled br. 9—10, 1948.
* Đura Mešterović: Devetogođišnjiea Prvog kongresa partizanskih lekara, Voj. sanitet, pregled br. 9—10, 1951.
* Vojnoizdavački i novinski centar: SANITETSKA SLUŽBA U NARODNOOSLOBODILAČKOM RATU, zbornik radova - knjiga II, 1988.

## Vanjske veze
* EX UTOPIA: O posjeti napuštenom spomeniku na planini Grmeč.
* Una Okilj, Luka Skansi: Vitalnost Korčaničkog memorijalnog krajolika
* Spomenik na Korčanici
## Izvori